यूपी ब्यूरोक्रेसी में बड़ा फेरबदल, अपर मुख्य सचिव सूचना पद से अवनीश अवस्थी हटाए गए
उत्तर प्रदेश में अपर मुख्य सचिव गृह की जिम्मेदारी निभा रहे अवनीश अवस्थी ही राज्य के सूचना प्रमुख भी थे। इधर एसीएस की जिम्मेदारी राज्य में सबसे ज्यादा होती है इस लिहाज से सरकार ने नये सूचना प्रमुख की नियुक्ति कर दी है।
लखनऊ: उत्तर प्रदेश में अपर मुख्य सचिव गृह की जिम्मेदारी निभा रहे अवनीश अवस्थी ही राज्य के सूचना प्रमुख भी थे। इधर एसीएस की जिम्मेदारी राज्य में सबसे ज्यादा होती है इस लिहाज से सरकार ने नये सूचना प्रमुख की नियुक्ति कर दी है। राज्य सरकार से मिली जानकारी के अनुसार नवनीत सहगल को इस विभाग का अतिरिक्त प्रभार दिया गया है। वहीं संजय प्रसाद को अतिरिक्त प्रभार प्रमुख सचिव सूचना विभाग बनाया गया है। सरोज कुमार को एमडी पूर्वांचल विद्युत वितरण विभाग दिया गया है।मनोज सिंह जिनके पास समाज कल्याण विभाग था उनको अपर मुख्य सचिव सचिव उद्यान बनाया गया और बाबू लाल मीना को प्रमुख सचिव समाज कल्याण बनाया गया है।